
Til alle som har følt på det å være annerledes.

Kapittel 1

Det er fredag, klokka slår 13.00 akkurat idet jeg går ut døra på jobb. Sjefen lot meg gå tidlig i dag. Jeg jobber som barista og trives kjempegodt!

På bussen sjekker jeg mobilen, ingen nye meldinger fra Nickolas. Når jeg tenker på ham, kommer jeg på hvor fort tiden går. Vi har vært sammen i snart fire år. Forholdet med Nickolas er det lengste jeg har hatt og jeg er så glad for at det er oss to.

Når bussen plutselig bråstopper blir jeg dratt ut av tankene. Bussjåføren prikker meg på skulderen.

“Her er siste holdeplass, du må gå av bussen.”

Jeg reiser meg, sier takk til sjåføren før jeg er ute i den kalde vinden. Når jeg ser meg rundt, kjenner jeg ikke igjen gatene og finner fort ut at jeg har gått av på feil holdeplass. Nå må jeg gå den lange veien hjem.

Når jeg går hjemover slår en tanke meg. Nickolas og jeg har vært sammen lenge nå, hvorfor har han ikke gjort en innsats for at noe mer skal skje? Jeg får en vond klump i magen.

Jeg nærmer meg endelig gata vi bor i og tanker surrer i hodet mitt. Vi har hatt fire år sammen, vi bor sammen, og vi har et stabilt forhold. Likevel føler jeg at vi lenge har stått på stedet hvil. Hvorfor har han ikke tatt det neste steget? Jeg går inn i gårdsplassen til leiligheten vår.

Klumpen i magen er der fortsatt og jeg blir kvalm. Jeg vil ikke la tankene gå dit de er på vei. Når jeg går mot inngangsdøra vår, trekker jeg pusten dypt. I gangen er noe annerledes. Jeg går videre inn i stua og ser meg rundt. Det er noe som ikke stemmer, og klumpen i magen blir enda større.

Når jeg tenker over det, har Nicolas vært fraværende i flere måneder. Han har ikke vært den personen jeg kan gå til med alt lenger, han har heller ikke vært like omtenksom som han pleier å være. Er det min feil? Har han funnet en annen? Jeg går mot badet og åpner døren forsiktig. Kroppen er i helspenn, forberedt på det verste. Overraskende nok er det ingenting som skiller seg ut og jeg setter meg ned på gulvet av lettelse. Tankene tok feil. Nickolas er ikke utro likevel. Men følelsen av at noe er galt ligger fortsatt dypti magen.

Da ser jeg det. En hårspenne som ligger under vasken, og den er lettå se på grunn av sølvfargen i kontrast til de svarte flisene på badet. Hvorfor ligger det en spenne her? Jeg bruker ikke spenner. Tiden går plutselig saktere, og jeg kjenner en voldsom dunking i hodet. Jeg drar meg forsiktig bort fra vasken. Stemmen i hodet slår alarm og jeg sliter med å puste, klumpen i magen forsvinner ikke. Tankene blir tåke. Jeg ser ingenting gjennom alle tårene som gjør det vanskelig å fokusere. Det tar lang tid før jeg klarer å ta meg sammen og reiser meg opp før jeg går bestemt mot soverommet.

Jeg holder pusten før jeg tar i dørhåndtaket og går inn. Nickolas ligger i senga med armene rundt en jente. Synet gjør at jeg vil falle sammen, men jeg nekter å la Nickolas se meg svak. Jeg går til sengekanten og river av dyna. Først da får jeg en reaksjon. Blikket hans møter mitt og jeg ser at han er livredd.

“Ja vel, hvem er dette?” begynner jeg.

“Viktoria, hva gjør du her”? Er det jeg får tilbake. “Vi har vært sammen i fire år, hva holder du på med?”

Ordene strømmer ut av meg. Når Nickolas ikke svarer, fortsetter jeg.

“Hva har jeg gjort som får deg til å være utro? Har de fire årene vi har hatt sammen ikke betydd noe for deg?

Hvordan kunne du la alt vi hadde sammen falle i grus, etter alt vi opplevd?”.

Nickolas ser på meg som om han har sett ett spøkelse. Jeg holder roen og sier stille.

“Om to timer kommer jeg tilbake. Da forventer jeg at du og all dritten din, i tillegg til den nye jenta di, er ute av leiligheten når jeg kommer tilbake. Jeg vil ikke se deg igjen.”

Med det smeller jeg igjen døra til leiligheten som ble min over natten, og innser at han aldri kommer tilbake. Jeg har så vondt i hele meg og jeg har ingen anelse om hva jeg skal gjøre. Stedet som en gang var mitt fristed, har nå blitt til et sted jeg misliker utrolig sterkt.

Tankene er et eneste stort kaos, og jeg går til jeg kommer til kinoen ned i byen.

Filmen jeg ender opp med å se, er ferdig ca. klokka 20.00. Kroppen går på autopilot. Tankene ligger og lurer. Hva vil møte meg når jeg går inn døra? Har han reist? Er leiligheten tom? Det føles som om jeg går i søvne og våkner først når beina står plantet utenfor inngangsdøra. Det går opp for meg at det mest sannsynlig vil være tomt når jeg går inn, så jeg trekker pusten dypt og går inn. Døra smeller igjen. Jeg spisser ørene etter lyden av stemmen hans, men hører ingenting. Alt er helt stille. Jeg går ut i stua. Det eneste som er igjen etter Nickolas, er noen bilder av oss som henger igjen på veggen. Med tunge bein går jeg bort til bildene og blir stående en god stund, før jeg knuser rammene og skvetter av lyden som kommer etter. Lukten av parfymen til Nickolas er lettå kjenne når jeg trekker pusten dypt. Stua må ha vært det siste stedet han var før han dro. Tanken gjør at varme tårer triller ned kinnene mine og plutselig hører jeg mine egne hulkelyder fylle leiligheten. Luften i leiligheten blir så tett at jeg må ut herfra. Jeg drar med meg en jakke som henger på knaggen i gangen, og vet ikke om jeg noensinne kommer tilbake hit.

…

På bussen til Oslo prøver jeg å bearbeide hva som har skjedd. Jeg fant Nickolas i seng med en annen jente, slo opp med ham og løp ut døra. Skjedde virkelig det? Jeg kjenner hjertet mitt knuse og sitter plutselig og strigråter på bussen. Det føles som om noen rev ut hjertet mitt fra kroppen, og tråkket på det før jeg fikk det tilbake. Jeg går av bussen med et hode som verker, og jeg klarer ikke å tenke klart. Øynene er festet i bakken når jeg går i gatene, for trøtt til å løfte blikket. Det begynner å bli kaldt, så jeg finner varmen inne i en koselig cafe. Når varmen i kroppen er tilbake, går jeg ut, og prøver å finne ut hva jeg skal gjøre med situasjonen jeg har kommet i. Med fjeset gravd ned i jakka, legger jeg merke til en krøllet lapp på bakken, tar den opp og ser meg rundt etter noen som kan ha mistet den. Ingen leter etter noe, så jeg tar sjansen og åpner den. Det er et festivalpass til en festival som holdes ved operahuset. Datoen viser 7/8 -22 tid: 21:30. Jeg sjekker mobilen, det er datoen i dag! Plutselig kjenner jeg trykket i hodet avta litt. Nå kan jeg prøve å tenke på noe annet enn Nickolas en liten stund. Når jeg kommer fram til operahuset, er det en kø jeg hverken ser starten eller slutten på, men jeg stiller meg bak en middels høy mann og følger køen som går sakte fremover.

Etter jeg har stått i en nesten stillestående kø i over en time, er det endelig min tur til å gå inn på festivalen. Nervøsiteten i kroppen øker når sikkerhetsvakten foran åpningen sier tydelig

“Festivalpass!” Jeg blir stående i min egen boble helt til jeg hører sikkerhetsvakten heve stemmen når han fortsetter.

“Har du ikke festivalpass kommer du ikke inn her, beklager.”

Blikket mitt treffer bakken. Tankene stopper helt opp. Jeg roter rundt i lommene på jakka mi, og slipper pusten rolig ut når jeg finner festivalpasset. Jeg bretter ut festivalpasset og gir det til sikkerhetsvakten. Han ser skeptisk på meg, men lar meg gå inn på området. Lettet ser jeg meg rundt på festivalområdet og prøver å finne ut hvor jeg skal gå.

Noen dulter borti meg i full fart og jeg detter ut av tankene mine. En gutt med kastanjebrune øyne ser overrasket på meg.

"Unnskyld, det var ikke meningen.”

Han kan ikke være mer enn et år eldre enn meg. Gutten hjelper meg opp og jeg ser at han er flau.

“Det går fint, ikke tenk på det.”

Vi slår følge lenger inn på festivalen og følger etter menneskene som samler seg rundt den store scenen for å se bedre.

Nå står vi midt i et hav av folk, og jeg retter blikket mot scenen når alle blir stille, og navnet på en artist jeg ikke har hørt om kommer på skjermen og begynner å synge. Mannen med hatt og rynker synger en sang jeg kan, og plutselig tar tankene meg inn i et hav av minner med Nickolas, alle de tingene vi gjorde sammen, alle stedene vi dro. Alt kommer tilbake uten noe som helst advarsel. Plutselig er jeg tilbake i virkeligheten når jeg blir dunket hardt i ryggen og dyttet nærmere scenen. Jeg prøver å tenke på noe annet og konserten fortsetter. Artisten synger fint og enda en gang går tankene til Nickolas den tiden vi hadde det bra og alt var fint. Jeg ser tåke og tårene triller nedover kinnene mine. Nå vil jeg ikke være her lenger. På vei ut drar noen i genseren min, så jeg mister balansen og gutten jeg kom med, tarmeg imot. Jeg lander trygt i armene hans.

Jeg reiser meg opp og skal til å si takk før jeg går mot utgangen, men stopper opp når jeg kjenner igjen det fine smilet, det er gutten som dultet borti meg da jeg kom inn på festivalområdet!

“Jeg heter James forresten,” sier han mens han strekker hånden mot meg og smiler.

“Viktoria.”

Jeg tar ham i hånden og smiler forsiktig tilbake. James ser spørrende på meg.

“Hvor skal du, er du på vei ut?”

“Ja jeg orker ikke være her lenger.”

Det blir stille mellom oss et sekund før James ser støttende på meg.

“Jeg så du ble dyttet i ryggen flere ganger.”

“Ja, det er derfor jeg vil hjem,” skal jeg til å si, men kommer på at jeg ikke vet hvor `hjem`er nå.

Jeg kjenner fargen i fjeset bli dratt ut av meg. Jeg blir blek og fester blikket i bakken. Her står jeg, en tjuefem år gammel jente, fortvilet på en festival med en gutt jeg ikke kjenner og tårene presser på. Ikke nok med det, jeg ser sikkert kjempeteit ut her jeg står. De tankene går gjennom hodet mitt når vi endelig er borte fra havet av mennesker. Jeg vet oppriktig ikke hvor jeg skal gjøre av meg, og tankene løper løpsk. Plutselig klarer ikke kroppen holde meg oppe lenger. Jeg har så lite energi at jeg detter i bakken for andre gang i dag.

Jeg skvetter til når jeg kjenner to armer holde rundt meg.

“Du, det løser seg. Jeg vet du vil hjem, men kan du ikke bli litt til?", hvisker James rolig. Jeg ser på han med slitent blikk.

“Jeg vil egentlig bare bort.”

Han fortsetter.

“Hvis du venter på meg så finner vi på noe etterpå.”

James hjelper meg opp og sammen går vi og finner plass midt i folkemengden.

Flere artister er på scenen i løpet av kvelden og endelig er tankene om Nickolas borte. James står ved siden av meg og vi koser oss med musikken. Sola har gått ned når jeg hører en si fra scenen.

“Er det noen som har sett James?”

Jeg ser spørrende på ham. James møter blikket mitt, smiler og holder øyekontakten i noen minutter før han løper opp på scenen. Jeg skjønner ingenting. Hva skal James på scenen? Hvorfor spurte de etter ham?

James står på scenen når en sang begynner å spille. Han begynner å synge. Jeg blir helt forvirret og bestemmer meg for å spørre ham etterpå. Han synger kjempefint. James holder øyekontakt med meg, og jeg er sikker på at han kan se hvor rød jeg er i ansiktet når han ser meg fra scenen. Han flytter blikket fra meg og ut i folkehavet og ser noen som knuffer borti noen.

“Det er ikke lov å dytte noen bort for å se bedre uansett hvem som er på scenen.”

Han smiler til meg og fortsetter sangen.

James får alle til å synge med på siste sangen i settet han har på scenen. Jeg aner ikke hva som venter rundt neste sving, men bestemmer meg for å ta det imot med åpne armer. Jeg vet at kvelden bare kan bli bedre.

James kommer ned fra scenen og smiler når han står ved siden av meg igjen. Jeg ser sjokkert på han.

“Hvorfor sa du ingenting om at du synger?”

“Jeg ville overraske deg, og utifra ansiktsutrykket ditt funka det!” Jeg får latterkrampe når han etterligner noe jeg tror skal være en grimase.

“Jeg så ikke sånn ut!” sier jeg når jeg får kontroll på pusten igjen.

Han smiler.

“Du gjorde det Viktoria.”

Jeg dulter ham i skulderen.

“Nei.”

James ser på meg med latter i øynene. Han holder øyekontakten lenge. Jeg legger merke til smilerynkene som ligger rundt øynene hans, nesten umulig å se uten å stirre på ham. Jeg vet jeg har sett på han altfor lenge når James lener seg mot meg og hvisker:

“Jo.”

Tankene slår alarm. Hva skjedde nå? Jeg blir stående helt stille, og kjenner James sin varme pust kile meg på kinnet idet han trekker seg rolig unna. Jeg klarer ikke oppfatte det som skjer, men vil ikke at øyeblikket skal være over. James tarmeg i hånden og vi går ut av festivalområdet. Er kvelden over nå? Jeg har ikke hatt det så gøy på lenge. James ser på meg et lurt smil.

“Bli med meg.”

Han drar meg med og jeg blir løpende etter.

“Hvor skal vi?” spør jeg med et stort smil.

“Vent å se.”

Vi løper til jeg hiver etter pusten og må stoppe. James er et stykke foran, når han legger merke til at jeg ikke henger med. Jeg står bøyd med hendene på knærne når han kommer småløpende mot meg.

“Går det bra?”

Han ler en smånervøs latter. Jeg retter meg opp, trekker pusten dypt og ser et bekymret uttrykk i ansiktet til James.

“Ja, men du er jammen lett på foten.”

Jeg smiler til han. James blir stående å tenke i noen sekunder før han blir borte i noen minutter. Jeg ser ut i et mørkt ingenting når han plutselig står foran meg med en sykkel, og stryker forsiktig hånden min. Jeg legger min hånd i hans og James ser meg inn i øynene.

“Stoler du på meg Viktoria?” Jeg kjenner sommerfuglene danse i magen og nikker. James ler og løfter meg forsiktig opp, og jeg svever over bakken i noen sekunder, men det føles som en liten evighet før jeg setter meg på bagasjebrettet med et stort smil. James snur hodet og ser på meg. Jeg møter blikket hans.

“Hold deg fast Viktoria.”

Jeg ser på han med spenning i blikket og gjør akkurat det.

